钦定古今图书集成/明伦汇编/氏族典/第134卷 > 《廖用贤尚友录》 > 秦堇父
## 钦定古今图书集成/明伦汇编/氏族典/第134卷 > 《廖用贤尚友录》 > 秦堇父

按《左传》襄公十年：“夏四月戊午，会于柤。晋荀偃、士丐
请伐偪阳，而封向戍焉。丙寅，围之，弗克。孟氏之臣秦
堇父辇重如役，偪阳人启门，诸侯之士门焉。县门发，
聊人纥抉之以出门者。主人县布，堇父登之。及堞而
绝之，队则又县之。苏而复上者三。主人辞焉。乃退，带
其断以徇于军，三日。五月甲午，灭偪阳，师归。孟献子”
以秦堇父为右，生秦丕兹事仲尼。